กระทรวงสาธารณะสุข เผยพบผู้ป่วยติดเชื้อเพิ่ม 89 ราย จากกลุ่มสนามมวยและสถานบันเทิง ส่งผลให้ยอดผู้ติดเชื้อรวมวันนี้อยู่ที่ 411 ราย
กระทรวงสาธารณะสุข เผยพบผู้ป่วยติดเชื้อเพิ่ม 89 ราย จากกลุ่มสนามมวยและสถานบันเทิง ส่งผลให้ยอดผู้ติดเชื้อรวมวันนี้อยู่ที่ 411 รายนพ.ทวีศักดิ์ศิลป์ วิษณุโยธิน โฆษกกระทรวงสาธารณะสุข  เปิดเผยสถานการณ์การแพร่ระบาดของไวรัสโควิด-19 ในประเทศว่า ล่าสุดวันนี้ ( 21 มี.ค.63) พบผู้ป่วยยืนยันรายใหม่เพิ่ม 89 ราย ทำให้ยอดผู้ป่วยยืนยันติดเชื้อสะสมอยู่ที่ 411 ราย โดยมาจากกลุ่มมีประวิติสัมผัสผู้ป่วย ก่อนหน้านี้ จำนวน 51 ราย ประกอบด้วย จากกลุ่มผู้ที่ได้รับเชื้อจากสนามมวยพบเพิ่ม 32 ราย  สถานบันเทิง 2 ราย  ผู้เข้าร่วมพิธีทางศาสนาที่ประเทศมาเลเซีย 6 ราย และกลุ่มที่สัมผัสผู้ป่วยที่รายงานมาแล้ว 11 ราย เป็นต้น  ส่วนกลุ่มที่ 2 เป็นผู้ป่วยรายใหม่ จำนวน 38 ราย ได้แก่ กลุ่มผู้เดินทางจากต่างประเทศมีจำนวน 12 ราย โดยหลักๆ เป็นคนไทย 6 ราย และต่างชาติ 6 ราย  และพบผู้ป่วยหนักเพิ่มขึ้นอีก 4 ราย พักรัษาตัวที่โรงพยาบาลของรัฐ 2 ราย และโรงพยาบาลเอกชน 2 ราย ทำให้ขณะนี้มียอดผู้ป่วยหนักเพิ่มเป็น 7 ราย ส่วนผู้เสียชีวิตยังคงอยู่ที่ 1 ราย สำหรับจำนวนผู้ป่วยที่ยืนยันกลับบ้านได้แล้วมี 44 ราย และผู้ป่วยที่อยู่ในเกณฑ์เฝ้าระวังโรคภาพรวมมีจำนวน 9,670 ราย  อย่างไรก็ตาม ประเทศไทย ยังคงอยู่ในอันดับที่ 40 จากภาพรวมประเทศที่พบการติดเชื้อโควิดทั่วโลกส่วนกรณีที่โรงพยาบาลบางแห่งออกประกาศ เรื่องขอปิดรับบริการตรวจโควิด-19 ชั่วคราวเพราะ เนื่องจากน้ำยาที่ใช้ทดสอบมีปริมาณน้อยไม่เพียงพอต่อการให้บริการ ว่า ขณะนี้ มีประชาชนต้องการที่จะตรวจหาเชื้อโควิด-19 มากขึ้น ทำให้น้ำยาที่มีอยู่ไม่เพียงพอ โดยปัจจุบันอยู่ระหว่างเร่งประสานส่งน้ำยาการตรวจเชื้อเพิ่มตามโรงพยาบาลต่างๆ และขอให้ประชาชนที่ยังไม่มีอาการไข้ ไอ เจ็บคอ มีเสมหะ อย่าพึ่งมาตรวจจนกว่าจะมีอาการและเป็นผู้สัมผัสใกล้ชิดเสี่ยงสูง